Lesma de mar

Co nome vulgar de lesma de marAtopada en Arousa unha lesma de mar "xigante" en gciencia.com. denomínase os moluscos gasterópodos da subclase dos heterobranquios, infraclase dos eutineuros, superorde dos nudipleuros e orde dos nudibranquios.Nudibranchia, Cuvier, 1817 no WoRMS. Consultado o 17 de agosto de 2021.

Son gasterópodos mariños de corpo brando que perden as súas cunchas despois do seu estadio larval.Thompson, T. E. (2009): "Feeding in nudibranch larvae". Journal of the Marine Biological Association of the United Kingdom 38 (2): 239–248. Destacan polas súas cores, a miúdo extraordinarias, e as súas formas rechamantes.Ocean Portal (2017): "A Collage of Nudibranch Colors". Smithsonian National Museum of Natural History. Consultado o 17 de agosto de 2021. 

Actualmente recoñécense unhas 3 000 especies de nudibranquios.

 Taxonomía 
 Descrición 
A orde foi descrita en 1817 polo naturalista francés Georges Cuvier, na súa obra Mémoires pour servir à l'histoire et à l'anatomie des mollusques.

 Etimoloxía 
O nome científico Nudibranchia está formado pola unión dos elemento Nudi- e -branchia. O primeiro é o xenitivo (como manda a norma) do adxectivo latino nūdus, -a, -um, "espido", e o segundo deriva do substantivo do grego antigo  βράγχια bránchia, "branquia". Literalmente, "os de branquias espidas".Nudibranchia no Merriam Websters Dictionary.    

 Subordes 
A orde comprende soamente dúas subordes:
 Cladobranquios (Cladobranchia)
 Dorídinos (Doridina)

 Características 
Caracterízanse por teren o corpo, de simetría bilateral, non segmentado, cunha cavidade ou celoma no seu interior onde se sitúan os órganos, unha cabeza diferenciada con órganos sensoriais e un pé musculoso na parte ventral, que serve de medio de locomoción. 

Non teñen cuncha nin opérculo, e a súa variada e rechamante coloración alerta da súa gran toxicidade. Porén, algunhas especies teñen o corpo transparente e a capacidade para emitiren luz. 

As especies máis grandes poden alcanzar os 40 cm. Respiran por branquias que teñen distintas formas e localízanse en distintas zonas do corpo. Posúen dous órganos sensoriais, a xeito de cornos, moi coloreados, situados na cabeza, denominados rinóforos.

 En Galicia 
Os investigadores do Grupo do Estudo do Medio Mariño de Galicia (GEMM) crían que a lesma de mar que atoparan na ría de Arousa era unha especie xa descrita (Tritonia hombergii), que se pode encontrar en augas máis ao norte. Porén, decidiron estudala polo miúdo, e acabaron descubrindo que estaban ante unha nova especie de lesma de mar, non descrita até agora. E ademais trátase dunha das de maior tamaño do planeta entre os seus parentes da orde, con case 20 cm, polo que o GEMM cualificouna como "xigante". É a Marionia gemmi,Marionia gemmii Almón, Pérez & Caballer, 2018 no WoRMS. así bautizada na honra do GEMM, que ademais destaca pola súa capacidade para desprazarse nadando grazas ás contraccións que pode facer o seu corpo, un trazo que lle permite moverse pola columna de auga e arrastrarse coa corrente lonxe dos perigos potenciais.

Marionia gemmi é unha especie moi próxima a M. blainvillea, da que se diferencia polo seu maior tamaño (até 20 cm contra 6 cm) e a cor, basicamente crema con manchas vermellas e brancas dispersas. M. gemmi nunca ten as raias dorsais vermellas ou alaranxadas brillantes e as poucas raias transversais esbrancuxadas que ten M. blainvillea. Os seus rinóforos son totalmente beixes.Marionia en Doris .

 Galería 

 Notas 

 Véxase tamén 

 Bibliografía 
 Almón, B., Pérez, J. & Caballer, M. (2018): "Expect the unexpected: a new large species of Marionia (Heterobranchia: Nudibranchia: Tritoniidae) from western Europe". Invertebrate Systematics 32 (4): 892-908.
 Coleman, Neville (2008): Nudibranchs Encyclopedia: Catalogue of Asia/Indo-Pacific Sea Slugs. Neville Coleman's Underwater Geographic. ISBN 0-9473-2541-7.
 Thompson, T. E. (1976): Biology of opisthobranch molluscs Vol. 1. Ray Society, nº 151. ISBN 978-0-9038-7404-5.
 Thompson, T. E., & G. H. Brown (1984): Biology of opisthobranch molluscs Vol. 2. Ray Society, nº 156. ISBN 978-0-9038-7418-2.

 Outros artigos 
 Heterobranquios
 Opistobranquios
 Lista de gasterópodos de Galicia

Categoría:Gasterópodos
Categoría:Moluscos de Galicia